Rafael Maroto Yserns, naixito de Lorca (hue en a Rechión de Murcia, en Espanya) o 15 d'octubre de 1783 y muerto en Valparaíso (Chile) o 25 d'agosto de 1853, estió un melitar espanyol, que plegó a o ran de mariscal de campo. Prencipió a suya carrera melitar en 1801 y la desenvolicó mientres as prencipals guerras d'Espanya en primerías d'o sieglo XIX, a Guerra d'o Francés (prenió parte en os Setios de Zaragoza y en a batalla de Tudela) y as Guerras d'independencia hispanoamericanas, a on luitó en a batalla de Rancagua y en a batalla de Chacabuco, entre d'atras.